Cuneiform Tablet Kt 94/k 1744 (AKT 6a 164)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na ší-ša-ra <gap> a-du-da <gap> qí-bi-ma um-ma ša-lim-a-šùr-ma 2 GÚ 10 ma-na AN.NA 4 {TÚG}ku-ta-nu li-we-tum 5 TÚG e-li-tum 7 ma-na AN.NA qá-tim ú 10 ma-na ni-ga-lu ANŠE.ḪI.A ṣa-lá-mu-um mì-ma a-nim pu-šu-ki-in ú e-ri-šum ša i-sú-rik₁₃ ub-lu-nim 4 GÚ 30 ma-na AN.NA 8 šu-ru-tum li-we-sú-nu 5 ANŠE ṣa-lá-mu 13 {TÚG}ku-sí-a-tum 18 ma-na AN.NA qá-tim 33 ma-na ḫu-ša-ú mì-ma a-nim ša i-sú-rik₁₃ i-ri-šum ù a-bu-ša-lim ub-lu-nim 6 GÚ 30 ma-na AN.NA ku-nu-ku 30 ku-ta-nu qá-dum li-we-tim 3 ANŠE.ḪI.A 30 ma-na AN.NA qá-tim 30 ma-na ni-ga-lu mì-ma a-nim i šé-ep a-bu-ša-lim ša i-sú-rik₁₃ i-li-kam la-qé-pu-um i-na lá i-dim i-šé-a-ni um-ma šu-ut-ma mì-ma maš-kà-tum ša a-bi₄-kà i li-bi ú-lá i-ba-ší É a-bi-kà ša-bu-ú mì-nam ta-za-na-kà-ra-šu-nu mì-ma tí-šu ša na-ru-qí-ni ma ṭup-pí ša maš-kà-na-tim me-eḫ-ri bi-ra-ma ší-bi ša ki maš-kà-na-tim ša i-sú-rik₁₃ iš-ta-ku-nu a-na KÁ DINGIR šé-ri-da-šu-nu-ma ṭup-pí ša ší-bu-tí-šu-nu ḫa-ri-ma ù ṭup-pí ša i-dí-a-bi-im ša i-na ku-nu-uk šu-EN.LÍL a-mur-IŠTAR ú šu-a-nim kà-an-ku-ni a-dí a-lá-kà-ni lá ta-pá-té-a ḫa-ra-ni qú-ur-ba-at